ОБАВЕШТЕЊЕ О СТАВЉАЊУ НА ЈАВНИ УВИД ПРЕДЛОГА ПЛАНА УПРАВЉАЊА ЗАШТИЋЕНИМ ПОДРУЧЈЕМ ПАРК ПРИРОДЕ „ПАЛИЋ“ ЗА ПЕРИОД 2024 – 2033. ГОДИНЕ

Јавно предузеће „Палић Лудаш“ Палић, Управљач заштићеног подручја Парк природе „Палић“, сагласно члану 54. Закона о заштити природе („Службени гласник Републике Србије“, бр. 36/2009, 88/2010, 91/2010 – испр. и 14/16 и 95/2018 - др. закон и 71/2021), у циљу обезбеђивања учешћа јавности, ставља на јавни увид предлог Плана управљања заштићеног подручја Парк природе „Палић“ за период 2024–2033. године. Јавни увид траје у периоду од 28.03.2025. до 28.04.2025. године. Материјал је доступан у штампаном облику у просторијама Управљача (Управној згради на Палићу, Кањишки пут 17а, и Визиторском центру „Лудаш“ у Хајдукову, Преспанска 12, сваког радног дана од 7 до 15 часова, у просторијама Градске куће у Суботици (Трг Слободе 1, соба 128), сваког радног дана од 12 до 13 часова, у просторијама Месне заједнице „Палић“ на Палићу (Сплитска алеја број 1, Палић 24413, телефон: 024-754-037), у складу са радним временом канцеларије, као и у електронском облику на сајту Града Суботице и сајту управљача www.palic-ludas.rs.

Презентација предлога Плана и Јавна расправа ће се одржати 07.05.2025. године у просторијама управљача заштићеног подручја – у сали Визиторског центра „Лудаш“ (Преспанска број 12, Хајдуково 24414) са почетком у 12.00 часова.

ЈП „Палић – Лудаш“ Палић позива јавност да изврши увид у поменути предлог Плана управљања и најкасније до 05.05.2025. године достави мишљења, примедбе и предлоге у писаном облику на адресу Управљача: ЈП „Палић – Лудаш“, Кањишки пут 17а, Палић, или електронском поштом на адресу office@palic-ludas.rs . Контакт телефон Управљача је 024 753 121.

Преузмите предлог плана у PDF формату.